Publication: Magyar Közlöny
Issue: MK-2000-26 (Year: 2000, Number: 26)
Era: 1990-2004
Section: jogszabály eltérően nem rendelkezik — az adózás rendjéről szóló 1990. évi XCI. törvény (a továbbiakban: Art.)
Paragraph Index: 459

(5) Amennyiben a szabálysértési hatóság az elkobzott dolog értékesítését vagy megsemmisítését követően azt állapítja meg, hogy az elkobzás alaptalanul történt, a jogosult részére visszafizetést rendel el. Értékesítés esetén a ténylegesen befolyt ellenértéket, megsemmisítés esetén a dolog lefoglaláskori értékét kell megtéríteni. A visszatérítendő összeget az elkobzás alaptalanságát kimondó határozat jogerőre emelkedését követően a megtérítés időpontjáig minden naptári nap után, a felszámítás időpontjában érvényes jegybanki alapkamat kétszeresének 365-öd részét kitevő kamattal növelten kell a szabálysértési hatóságnak visszafizetnie. A jogosult ezt meghaladó igényét a polgári jog szabályai szerint érvényesítheti. A szabálysértési hatóság határozata alapján a visszafizetés annak a szervnek a feladata, amelynek költségvetésében a szabálysértési hatóság szerepel. Pénzbírság és egyéb pénzösszeg letiltása és átutalása

Source: https://magyarkozlony.hu/hivatalos-lapok/55b322e8669ec713aeb9f107cd905e14f97e3858/dokumentumok/d801e07fc3700f87359e8e8e07df594b1236e901/letoltes